CPI เลิก 2 บ.ย่อย หลังไม่ได้ดำเนินธุรกิจ ยันไร้กระทบผลประกอบการ
CPI เลิก 2 บ.ย่อย หลังไม่ได้ดำเนินธุรกิจ ยันไร้กระทบผลประกอบการ
14 เม.ย. 2563

บริษัท ชุมพรอุตสาหกรรมน้ำมันปาล์ม จำกัด (มหาชน) หรือ CPI เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า ที่ประชุมคณะกรรมการบริษัทฯ ครั้งที่ 2/2563 เมื่อวันที่ 13 เม.ย.2563 ได้มีมติให้ดำเนินการปิดบริษัทย่อยที่ไม่ได้ดำเนินธุรกิจ ประกอบด้วย บริษัท ซีพีไอ เทรดดิ้ง จำกัด โดยบริษัทฯถือหุ้น 99.99% และ บริษัท ซีพีไอ กรีน จำกัด โดยบริษัทฯถือหุ้น 99.99%
ทั้งนี้ การปิดกิจการดังกล่าวไม่ส่งผลกระทบต่อการดำเนินงานของบริษัทฯแต่อย่างใด และจะดำเนินการจดทะเบียนเลิกบริษัทกับกระทรวงพาณิชย์ต่อไป